เคลลี่ ธนะพัฒน์

เคลลี่ ธนะพัฒน์ เกิดเมื่อวันที่ 8 พฤศจิกายน พ.ศ. 2513 เป็นนักแสดงชาวไทย

**ประวัติ**
เคลลี่ ธนะพัฒน์ เกิดที่ ประเทศไทย แต่ไปอยู่เติบโตที่ สหรัฐอเมริกา ตั้งแต่ประถมศึกษาชั้นปีที่ 1 จนถึง จบการศึกษาระดับปริญญาตรีจาก คณะวิทยาศาสตร์ University of California San Diego ประเทศสหรัฐอเมริกา เป็นนักแสดงเริ่มเข้าสู่วงการบันเทิงตั้งแต่อายุ 28 ปี โดยคำชักชวนของคุณเก๋ (ผู้จัดการส่วนตัวนักแสดง)  แล้วเซ็นสัญญาการเป็นนักแสดงให้กับ บริษัท ทีวี ธันเดอร์ จำกัด มีผลงานละครเรื่องแรกคือ รักนิด ๆ คิดเท่าไหร่ ทำให้เคลลี่มีชื่อเสียงจากละครเรื่องนี้ มีผลงานโฆษณาอีกมากมาย Giffarine Amway Hair Now รสดีเมนูคั่วกลิ้ง วาสลีนเม็น น้ำผลไม้ ทิปโก้ 
ในปี 2552 ในงานแจกรางวัลท็อปอวอร์ด 2008 เขาได้รับรางวัลในสาขาดาราสมทบชายยอดเยี่ยมจากละครเรื่อง คมแฝก งานแจกรางวัลทีวีพูลสตาร์ปาร์ตี้อวอร์ดส์ 2009 ได้รับรางวัลในสาขาพระร้ายยอดฝีมือ จากละครเรื่อง คมแฝก 

**ชีวิตส่วนตัว**
ด้านครอบครัว เคยสมรสกับนักแสดงสาว ชนุชตรา สุขสันต์ หรือ นาย นักแสดงละครจักรๆ วงศ์ๆ ทางช่อง 7 ได้คุกเข่าขอแต่งงาน ที่แอฟริกา เมื่อ วันจันทร์ ที่ 9 เมษายน พ.ศ. 2561  ได้เข้าพิธีหมั้น เมื่อ วันพุธ ที่ 10 ตุลาคม พ.ศ. 2561  และ ฉลองมงคลสมรส  เมื่อ วันอาทิตย์ ที่ 31 มีนาคม พ.ศ. 2562 ที่ โรงแรมเรเนซองส์ ย่านราชประสงค์ หลังจากทั้งคู่คบหาดูใจกันมานานกว่า 3 ปี ท่ามกลางญาติผู้ใหญ่ ซึ่งภายในงาน มีบรรดาเหล่าเพื่อนนักแสดงของหนุ่มเคลลี่ และ สาวนาย มาร่วมงานอย่างมากมาย อาทิ ดวงดาว จารุจินดา,ตะวัน จารุจินดา, จีรนันท์ มะโนแจ่ม, ศรัณย์ ศิริลักษณ์, ภัทรเดช สงวนความดี, วรนุช ภิรมย์ภักดี, โสภิตนภา ชุ่มภาณี, แซมมี่ เคาวเวลล์, วงศกร ปรมัตถากร, ทิสานาฏ ศรศึก, แก้วใส คริสตัล ฯลฯ แต่เมื่อเดือนมีนาคม พ.ศ. 2564 ทั้งคู่ต่างให้สัมภาษณ์ว่าได้เลิกรากันแล้วเนื่องจากทัศนคติที่ไม่ตรงกัน ทั้งคู่ไม่ได้จดทะเบียนสมรส ปัจจุบันสมรสอีกครั้งกับ พลอยไพลิน ภมรมนตรี แฟนสาวนอกวงการ และเป็นหลานสาวของแซม ยุรนันท์ ภมรมนตรี ซึ่งทั้งคู่ได้จดทะเบียนสมรส และจัดพิธีสมรสอย่างเรียบง่ายที่ The Glass House บ้านปาร์คนายเลิศ ถนนวิทยุ แขวง ลุมพินี เขต ปทุมวัน กรุงเทพมหานคร

**ผลงานการแสดง**

**ละครโทรทัศน์**

**ละครเฉลิมพระเกียรติ**

**ภาพยนตร์**
 บางคนแคร์ แคร์บางคน (2554 / SAGA STUDIO)

**มิวสิกวิดีโอ**
 ตกใจหมดเลย - นัท มีเรีย- แอบปลื้ม - จิรวรรณ เตชะหรูวิจิตร

**ละครเวที**
 Black Comedy เรื่องลับๆตอนดับไฟ 23 กรกฎาคม – 1 สิงหาคม 2547 ณ โรงละครกรุงเทพ

**โฆษณา**
Giffarine
*Amway
*Hair Now
*รสดีเมนูคั่วกลิ้ง
*วาสลีนเม็น
*น้ำผลไม้ ทิปโก้

**รางวัล**
 ท็อปอวอร์ด 2008 สาขาดาราสมทบชายยอดเยี่ยม จากละครเรื่อง คมแฝก (2551)- ทีวีพูลสตาร์ปาร์ตี้อวอร์ดส์ 2009 สาขาพระร้ายยอดฝีมือ จากละครเรื่อง คมแฝก (2552)- ท็อปอวอร์ด 2010 สาขาดาราสมทบชายยอดเยี่ยม จากละครเรื่อง นักสู้พันธุ์ข้าวเหนียว (2554)- รางวัลพิฆเนศวร ครั้งที่ 2 ประจำปี 2556 สาขา นักแสดงสมทบชายยอดเยี่ยม จากละครเรื่อง เสือสั่งฟ้า 2 พยัคฆ์ผยอง (2556)- คนไทยตัวอย่าง ประจำปี 2559- รางวัลลูกกตัญญู ประจำปี 2560- รางวัลนาคราช สาขาดารานำชายยอดเยี่ยม จากละคร เพลิงพระนาง ประจำปี 2560- รางวัล Top 100 International Business Style Awards 2018  ที่ ประเทศเวียดนาม (2561)- รางวัลมายาอวอร์ด 2019 สาขาดาราสมทบชายยอดเยี่ยม จากละคร เล่ห์รักบุษบา- รางวัลมณีเมขลา 2565 ดาราเจ้าบทบาทชายดีเด่น จากละคร เวราอาฆาต- รางวัลกินรีทองคำ 2566 สาขา ดารานักแสดงดีเด่นฝ่ายชาย จากละคร เลือดกากี

**เข้าชิงรางวัล**
 สตาร์เอนเตอร์เทนเมนต์อวอร์ดส 2008 ครั้งที่ 7 สาขาดาราสมทบชายยอดเยี่ยม จากละครเรื่อง คมแฝก (2551)- สตาร์เอนเตอร์เทนเมนต์อวอร์ดส 2009 ครั้งที่ 8 สาขาดาราสมทบชายยอดเยี่ยม จากละครเรื่อง รุกฆาต (2552)- ท็อปอวอร์ด 2012 สาขาดาราสมทบชายยอดเยี่ยม จากละครเรื่อง ลูกผู้ชายไม้ตะพด (2555)- รางวัลคมชัดลึก อวอร์ด ครั้งที่ 12 สาขานักแสดงนำชายยอดเยี่ยม จากละครเรื่อง เงา (2558)

**อ้างอิง**

**แหล่งข้อมูลอื่น**
 kelly.tanapat.3- kellytanapat
หมวดหมู่:นักแสดงชายชาวไทย
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายอเมริกัน
หมวดหมู่:นักแสดงชายชาวไทยเชื้อสายจีน
หมวดหมู่:นักแสดงอิสระชาวไทย